Xadea

Xadea sotir taneaf veyfirday ise al zo kizer gu sidopugaleem ke Tawava. Sotozuwer bal gemelt viele Tawuz toz krulder ( loleon weti balem-felem-alub-decem-alub-san-celemda ) aze kali volbar-felem-anyust-decem-celeme ilana ( -3 800 000 000 ) jijayar.

Golde riuca ke pist iku kawa ke Arxea is golde direfa artazukara, va abica coba icde Xadea grupet.

 Ravlemxantopa 
Yolt ke tel veyfirday tir vey Háidês kustolorik. Bat trogarn al zo narar gan Preston Cloud sidopik ba 1972 kiren banugale idulapayar. Bak san-lerdeafa decemda, tel veyfirday rozuyur vas bliiskaf ugal. Va bat trogarn nope rotirafa tigira ke lava, voldum darefa folira, porfefa kosmara al buntur.

Loma:Abdiizvugal
Loma:Sidopa